**Մեղրի համայնքի ղեկավար Մ. Զաքարյանի շնորհավորական ուղերձը Մարտի 8-ի՝ Կանանց միջազգային օրվա առթիվ.**

Ջերմորեն շնորհավորում եմ Մեղրի համայնքի բոլոր կանանց Մարտի 8-ի՝ Կանանց միջազգային օրվա առթիվ:

Սիրելի՛ կանայք, քաջ գիտակցում եմ, որ Արցախյան երկրորդ պատերազմը ձեզանից շատերի համար աղետաբեր եղավ, դուք կորցրեցիք որդի, եղբայր, ամուսին և հայր: Խոսքեր չեմ գտնում ամոքելու ձեր վիշտը, բայց համոզված եմ, որ հայ կինը երբեք չի կարող պարտվել և իր մեջ ուժ կգտնի շարունակելու ապրել՝ հավատարիմ մնալով հայրենասեր զավակների դաստիարակման իր ազգանվեր առաքելությանը՝ հանուն մեր երկրի գալիք հաղթանակների:

Ձեր անսահման նվիրվածությամբ, սիրով և համբերատարությամբ դուք գեղեցկացնում եք մեր կյանքն ու մեզ մղում նոր նախաձեռնությունների:

Մարտի 8-ը պատեհ առիթ է մեր խոնարհումը մեկ անգամ ևս հայտնելու ձեզ: Մեր խորին երախտագիտությունը, սերն ու ակնածանքը արժանի սերունդ դաստիարակելու համար:

Սիրելի՛ մայրեր, կանայք և աղջիկներ, գարնան այս գեղեցիկ տոնին բոլորիդ մաղթում եմ անսահման լավատեսություն, հոգեկան խաղաղություն և մեծ սեր: Ցանկանում եմ, որ միշտ շրջապատված լինեք ձեր մտերիմների սիրով ու հոգատարությամբ, իսկ մենք կանենք հնարավորը, որպեսզի ձեր կյանքը լինի բարեկեցիկ և խաղաղ:

Մեղրիի համայնքապետ՝ Մ. Զաքարյան